આ ભાગલા સંદર્ભે જ ગત 11 મી એ નારાજ ગ્રુપનાં 13 સભ્યોએ પોતાની સહી સાથે નગરપાલિકાનાં પ્રમુખ જગદીશ મોદી સામે અવિશ્વાસની દરખાસ્ત દાખલ કરી દીધી છે. દરખાસ્ત દાખલ થતાં પાલિકાનાં ચીફ ઓફિસરે પ્રમુખને 15 દિવસમાં સભા બોલાવ્યા અંગેનો પત્ર લખ્યાની જાણકારી પણ મળી છે. હવે જ્યારે અવિશ્વાસની દરખાસ્ત દાખલ થઇ ગઇ છે. ત્યારે દરખાસ્ત પસાર થશે કે નહીં તે ચર્ચા શરૂ થઇ છે. મળતી માહિતી મુજબ અવિશ્વાસની દરખાસ્ત અંગેની સભા મળે તો બે તૃતીયાંશ સભ્યોનો ટેકો દરખાસ્ત પસાર કરવા માટે જરૂરી થઇ પડે છે. જો પાલિકાનાં 36 સભ્યો હોય 24 સભ્યોનો ટેકો નારાજ ગ્રુપને જોઇશે, જ્યારે પ્રમુખના જૂથને 24 સભ્યો સામેના ગ્રુપમાં ન જાય તે જોવું પડશે.